### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Den grønne boligaftale fra maj 2020 https://www.regeringen.dk/aktuelt/publikationer-og-aftaletekster/groen-boligaftale-2020/ efterlader flere af de århusianske boligområder med et problem, efterhånden som støtten fra Landsbyggefonden udløber. I den nye boligaftale, der dækker 2021-26, er der sket en voldsom reduktion af tilskudsmidler fra fonden til boligsociale helhedsplaner.  Der er i derfor i Århus en række boligsociale helhedsplaner, der udløber med forskellige udløbsdatoer. Det kan efterlade store boligområder med voksende sociale problemer, der vil være for dyrt på bare den mellemlange bane at ignorere. Hellere forebygge end helbrede.

Landsbyggefondens ophør med støtte til videreførelse af de nuværende boligsociale helhedsplaner i Århus skal derfor konsekvent analyseres og fremadrettet bør Århus Kommune i budgettet afsætte de ekstra midler, som reduktionen af støtten fra Landsbyggefonden beløber sig til.

Med venlig hilsen

Steen Kristensen og Helen Jespersen

Enhedslisten, de Rød-Grønne

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.